Document ID: /roh_data/filtered/fineweb-2-filterrobots_roh.jsonl.gz/22947

Gramophone
Registraziuns istoricas da la Fonoteca naziunala svizra
Vus taidlas! (il proxim)
Loading the player...
Il project Gramophone
Gramophone è in project da la Fonoteca naziunala svizra che ha la finamira da mantegnair e da cataloghisar ils documents da tun istorics collecziunads en l'archiv da la Fonoteca naziunala (cilinders e plattas cun 78 r/min).
Questa pagina porscha l'access public ad in'emprima racolta da documents da tun dal project Gramophone. I sa tracta da cilinders e da plattas cun 78 r/min ch'èn – tenor la lescha svizra – da domena publica, che dastgan pia vegnir publitgads online. Vus pudais ussa tadlar pli che 500 documents da tun istorics!
L'incumbensa dal mantegniment
La Fonoteca naziunala svizra è in center da cumpetenzas internaziunal per mantegnair portatuns. Ils documents da tun istorics (cilinders e plattas 78 r/min) en il rom dal project Gramophone pon vegnir mantegnids grazia a las enconuschientschas spezialisadas da la Fonoteca naziunala. L'emprim vegn analisà conscienziusamain il stadi dals cilinders e da las plattas 78 r/min; alura vegnan ils portatuns lavads e pachetads da nov (cundiziunament); en il studio da tun vegnan fatgas copias digitalas dals documents, sco er prendidas eventualas mesiras da restauraziun; las etichettas vegnan scannadas; il cuntegn vegn documentà uschè detagliadamain sco pussaivel. La finala vegnan ils portatuns originals mess en salv en l'archiv spezialmain climatisà per quest intent e las copias digitalas depositadas en l'archiv digital segirà (sistem d'arcun da massa). [more]
La Fonoteca naziunala svizra fa part da la Biblioteca naziunala svizra